பணமதிப்பு நீக்க நடவடிக்கைக்குப் பின் முதல் முறையாக குஜராத்தில் உள்ள கூட்டுறவு வங்கிகள் பெற்ற டெபாசிட் விவரங்கள் 2 ஆண்டுகளுக்குப் பின் வெளியாகி இருக்கிறது. கடந்த 2016-ஆம் ஆண்டு, நவம்பர் 8-ஆம் தேதி கொண்டுவரப்பட்ட பணமதிப்பு நீக்கத்தின் போது முதல் 5 நாட்கள் மட்டுமே கூட்டுறவு வங்கிகள் செல்லாத ரூபாய் நோட்டுகளை பெற்றுக்கொள்ள அனுமதிக்கப்பட்டு, அதன்பின் ரிசர்வ் வங்கி தடை செய்தது. இந்த 5 நாட்களில் குஜராத்திலுள்ள அகமதாபாத் மாவட்ட கூட்டுறவு வங்கியில் (ஏடிசிபி) ரூ.745.59 கோடி டெபாசிட் செய்யப்பட்டுள்ளது குறிப்பிடத்தக்கது.